## APSTIPRINĀTS

Rīgas Tehniskās universitātes

iepirkuma komisijas

2018.gada 21.decembra sēdē

(protokols Nr.1)

**RĪGAS TEHNISKĀS UNIVERSITĀTES**

**IEPIRKUMA**

**„Laboratorijas mēbeļu iegāde”**

**(ID Nr. RTU 2018/123)**

# NOLIKUMS

1. **VISPĀRĪGĀ INFORMĀCIJA**
   1. **Iepirkums:** Publisko iepirkumu likuma 9.panta kārtībā.
   2. **Iepirkuma identifikācijas numurs:** RTU 2018/123
   3. **Pasūtītājs:**

**Rīgas Tehniskā universitāte**

Kaļķu iela 1, Rīga, LV-1658

Izglītības iestādes reģ.Nr.3341000709

PVN reģ.Nr.LV90000068977

Tīmekļvietne: [www.rtu.lv](http://www.rtu.lv)

* 1. **Pretendents** ir piegādātājs, kurš iesniedzis piedāvājumu.
  2. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preci.
  3. Pasūtītājs iepirkuma veikšanai izveido Iepirkuma komisiju.

**Komisija –** Rīgas Tehniskās universitātes iepirkuma komisija, kas pilnvarota organizēt iepirkumu, saskaņā ar rīkojumu.

* 1. **Iepirkuma priekšmets**: laboratorijas mēbeļu iegāde, saskaņā ar tehnisko specifikāciju (turpmāk tekstā – Prece).

CPV kodi: 39000000-2 (Mēbeles (arī biroja mēbeles), mēbelējums, mājsaimniecības ierīces (izņemot apgaismojumu un tīrīšanas produkti)), 44411740-3 (Izlietnes).

* 1. Plānotais iegādes apjoms un preces tehniskais apraksts noteikts nolikuma 2.pielikumā.
  2. **Paredzamā līgumcena (bez PVN):** 12 026,77 EUR.
  3. **Preces piegādes vieta:** Pulka iela 3, Rīga, LV-1007**.**
  4. **Līguma darbības termiņš (Preces piegādes termiņš):** triju mēnešu laikā no līguma spēkā stāšanās dienas.
  5. **Piedāvājuma izvērtēšanas kritērijs** ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo cenu (bez PVN).

Gadījumā, ja pirms tam, kad pieņems lēmumu par iepirkuma līguma slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka - kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja arī šis kritērijs būs vienāds vairākiem pretendentiem, Pasūtītājs rīkos atklātu izlozi.

* 1. Pretendents nav tiesīgs iesniegt piedāvājuma variantus.
  2. Norēķinu kārtība ir noteikta Iepirkuma līguma projektā (3.pielikums).
  3. **Iepirkuma dokumentu saņemšana un citi nosacījumi:**
     1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļvietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2019.gada 14.janvāra**, plkst.1000.
     2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: Mārtiņš Briedis, tālrunis: 67089497, fakss: 67089710, e-pasts: [martins.briedis@rtu.lv](mailto:martins.briedis@rtu.lv).
  4. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
  5. **Papildus informācijas pieprasīšana un sniegšana:**
     1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu 67089710, vienlaikus dokumenta oriģinālu nosūtot pa pastu vai elektroniski (e-pasts: [martins.briedis@rtu.lv](mailto:martins.briedis@rtu.lv)). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
     2. Ja piegādātājs ir laikus pieprasījis papildu informāciju par iepirkuma nolikuma iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs sniedz piegādātājam, kas uzdevis jautājumu, un vienlaikus ievieto šo informāciju pircēja profilā, kurā ir pieejams iepirkuma nolikums, norādot arī uzdoto jautājumu.
     3. Pasūtītājs nodrošina brīvu un tiešu elektronisko pieeju iepirkuma dokumentiem pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
     4. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
     5. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā sakarā ar iepirkumu.
     6. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
  6. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.
  7. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
  8. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.

1. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA** 
   1. Piedāvājums jāiesniedz līdz **2019.gada 14.janvāra, plkst. 1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV-1658, darbdienās laikā (no pirmdienas līdz piektdienai) no plkst. 8:30 - 17:00. Saņemot piedāvājumu, Pasūtītāja pārstāvis to reģistrē uz aploksnes norādot piedāvājuma iesniegšanas datumu un laiku.
   2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam 2.1.punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
   3. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
   4. Piedāvājumu publiskā atvēršanas sēde nav paredzēta.
   5. Pēc piedāvājumu iesniegšanas termiņa beigām pretendents nevar savu piedāvājumu grozīt.
   6. Piedāvājumu vērtēšanu Pasūtītājs veic slēgtās sēdēs.
2. **PIEDĀVĀJUMA NOFORMĒŠANA**
   1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
   2. Piedāvājums sastāv no viena sējuma. Piedāvājumā jāietver šādi dokumenti:
      1. Kvalifikācijas dokumenti, kuriem pievienots pieteikums iepirkumam (nolikuma 1.pielikums – Pieteikuma vēstule);
      2. Tehniskā specifikācija – Tehniskais piedāvājums (2.pielikums - Pasūtītāja tehniskā specifikācija, pretendenta – tehniskais piedāvājums);
      3. Finanšu piedāvājums (3.pielikums).
   3. Piedāvājums jāiesniedz datorrakstā ar sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
   4. Pretendentam jāiesniedz viens piedāvājuma oriģināls papīra formātā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
   5. Piedāvājuma oriģinālu un elektronisko kopiju jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
   6. Pasūtītāja nosaukums un adrese;
      1. **Iepirkumam „Laboratorijas mēbeļu iegāde” (iepirkuma ID Nr.: RTU 2018/123);**
      2. **„Neatvērt līdz 2019.gada 14.janvāra, plkst. 1000”;**
      3. Pretendenta nosaukums un adrese.
   7. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
   8. Visi piedāvājuma pielikumi ir tā neatņemamas sastāvdaļas.
   9. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
   10. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).
3. **Pretendentu IZSLĒGŠANAS GADĪJUMI**
   1. Pasūtītājs izslēdz pretendentu no dalības iepirkumā, ja uz pretendentu attiecas kāds no Publisko iepirkumu likuma 9.panta astotās daļas izslēgšanas gadījumiem.
   2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma 9.panta devītajā, desmitajā, vienpadsmitajā un divpadsmitajā daļā.
   3. Pasūtītājs veic pārbaudi un izslēdz pretendentu no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos.
4. **Pretendentu KVALIFIKĀCIJA**
   1. Pretendentu kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

1.tabula

|  |  |
| --- | --- |
| 5.2.Pretendentam ir jāatbilst šādām pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: |
| 5.2.1.Pretendents piekrīt nolikuma noteikumiem. | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma 1.pielikumam – Pieteikuma vēstules formai.  Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam, saskaņā ar pilnvaru ir tiesības pārstāvēt personu apvienību atsevišķi). |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.punkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Pasūtītājs pārbaudīs Uzņēmumu reģistra datubāzē.  Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju, izņemot gadījumu, ja informācija ir pieejama publiskajā datubāzē.  Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.punkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |

* 1. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.punktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums vai vienošanās (oriģināls vai apliecināta kopija), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv persona apvienību iepirkumā.
  2. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
  3. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama līguma savlaicīgai un kvalitatīvais izpildei. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu. Saskaņā ar Publisko iepirkumu likuma 63.panta trešo daļu, apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
  4. Ja pretendents, ar kuru Pasūtītājs pieņēmis lēmumu slēgt Iepirkuma līgumu, ir personu apvienība, pretendentam ir pienākums 10 kalendāro dienu laikā no dienas, kad atbilstoši Publisko iepirkumu likumam var slēgt Iepirkuma līgumu pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

1. PASKAIDROJUMI PAR TEHNISKĀ PIEDĀVĀJUMA SAGATAVOŠANU
   1. Pretendents tehnisko piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais piedāvājums” noteikto formu. Tehniskajā piedāvājumā pretendentam jānorāda: piedāvātās preces nosaukumu, ražotāju, modeli, kataloga numuru (ja attiecināms) un preces aprakstu.
   2. Pretendents tehnisko piedāvājumu sagatavo par visu iepirkuma apjomu.
   3. Pretendentam 2.pielikumā jāietver norāde uz ražotāja tīmekļvietni vai jāpievieno ražotāja dokumenti no kuriem Pasūtītājs var gūt nepārprotamu pārliecību par preces (parametru) atbilstību tehniskajā specifikācijā noteiktajām prasībām.
   4. Pretendentam pirms piedāvājuma iesniegšanas ir iespēja apsekot Preces piegādes un uzstādīšanas vietu Pulka ielā 3, Rīgā. Objekta apsekošana pretendentam jāveic, iepriekš saskaņojot apsekošanas laiku**:** ar Vispārīgās ķīmijas tehnoloģijas institūta direktoru Jāni Loču, tālrunis: 26437878, e-pasts: [janis.locs@rtu.lv](mailto:janis.locs@rtu.lv).
2. PASKAIDROJUMI PAR FINANŠU PIEDĀVĀJUMA SAGATAVOŠANU
   1. Pretendents finanšu piedāvājumu sagatavo saskaņā ar nolikuma 3.pielikumā „Finanšu piedāvājums” noteikto formu.
   2. Piedāvātajā līguma summā pretendents iekļauj:
      1. visas izmaksas, kas saistītas ar preces piegādi, uzstādīšanu un pieslēgšanu esošajām komunikācijām;
      2. visus valsts un pašvaldību noteiktos nodokļus un nodevas, izņemot pievienotās vērtības nodokli;
      3. citas izmaksas, kas ir saistošas pretendentam.
   3. Piedāvājuma līguma summa ir jāaprēķina un jānorāda ar precizitāti divas zīmes aiz komata, *euro*.
   4. Kopējā cena un vienas vienības cenas, kuras piedāvā pretendents, ir fiksētas uz visu Līguma izpildes laiku un tās nevar būt objekts nekādiem vēlākiem pārrēķiniem.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE** 
   1. Pasūtītājs veic piedāvājumu noformējuma un pretendentu kvalifikācijas pārbaudi slēgtās sēdēs, kuras laikā pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām.
   2. Pasūtītājs, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
   3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**
   1. Pēc pretendentu kvalifikācijas pārbaudes, Pasūtītājs slēgtā sēdē veic pretendentu tehnisko piedāvājumu atbilstības pārbaudi tehniskajā specifikācijā noteiktajām prasībām.
   2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Pasūtītājs konstatē, ka:
      1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
      2. pretendents nepiekrīt nolikuma noteikumiem.
   3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.
5. **FINANŠU PIEDĀVĀJUMA VĒRTĒŠANA** 
   1. Pasūtītājs veic aritmētisko kļūdu pārbaudi pretendentu finanšu piedāvājumos. Ja Pasūtītājs konstatēs aritmētiskās kļūdas, Pasūtītājs šīs kļūdas izlabos. Par kļūdu labojumu un laboto piedāvājuma summu, Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
   2. Ja piedāvājumu vērtēšanas laikā Pasūtītājam šķiet, ka pretendenta iesniegtais finanšu piedāvājums varētu būt nepamatoti lēts (šaubu gadījumā), Pasūtītājs pieprasa skaidrojumu par piedāvāto cenu vai izmaksām. Skaidrojums īpaši var atteikties uz ražošanas procesa izmaksām, izraudzītajiem tehniskajiem risinājumiem un īpaši izdevīgajiem preču piegādes apstākļiem, kas ir pieejami pretendentam, preču īpašībām un oriģinalitāti, vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, pretendenta saņemto komercdarbības atbalstu vai cita veida nosacījumiem, kas ļauj piedāvāt šādu cenu.
   3. Pasūtītājs, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
6. **LĪGUMSLĒGŠANAS TIESĪBU PIEŠĶIRŠANA, LĪGUMA NOSLĒGŠANA** 
   1. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu.

Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.

Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

* 1. Triju darbdienu laikā pēc lēmuma pieņemšanas Pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.1.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 11.1.punktā minētajam lēmumam.
  2. Pasūtītājs slēdz iepirkuma līgumu saskaņā ar Publisko iepirkumu likuma [60.panta](http://m.likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar Iepirkuma komisijas izraudzīto pretendentu. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
  3. Desmit darbdienu laikā pēc tam, kad noslēgts iepirkuma līgums, Pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
  4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja tīmekļvietnē vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
  5. Grozījumus iepirkuma līgumā, kas noslēdzams Publisko iepirkumu likuma 9.pantā noteiktajā kārtībā, izdara, ievērojot Publisko iepirkumu likuma [61.pantu](http://m.likumi.lv/doc.php?id=287760#p61).

1. **Pielikumu saraksts**
   1. Visi nolikuma pielikumi ir neatņemamas tā sastāvdaļas:
      1. 1.pielikums - Pieteikuma vēstules;
      2. 2.pielikums – Tehniskā specifikācija –Tehniskais piedāvājums;
      3. 3.pielikums - Finanšu piedāvājums;
      4. 4.pielikums – Iepirkuma līguma projekts.

1.pielikums

Nolikumam ID Nr. RTU 2018/123

**PIETEIKUMA VĒSTULE**

**Piezīme**: *Iepirkuma pretendentam jāaizpilda tukšās vietas šajā formā.*

Iepirkums „Laboratorijas mēbeļu iegāde”, ID Nr.: RTU 2018/123.

Kam: Rīgas Tehniskai universitātei

Pretendents \_\_\_\_\_\_\_\_\_\_\_\_\_\_\_\_\_\_\_\_\_( *pretendenta nosaukums),* tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(paraksttiesīgās personas vārds un uzvārds, amats)* personā apstiprinu, ka piekrītu iepirkuma noteikumiem. Piedāvāju piegādāt laboratorijas mēbeles, saskaņā ar nolikuma prasībām.

1. Apstiprinu, ka visi pievienotie dokumenti veido šo piedāvājumu.
2. Piekrītu, ka iepirkuma līgums stājas spēkā pēc abpusējas parakstīšanas saskaņā ar Jūsu noteikumiem.
3. Apliecinu, ka pretendentam ir pietiekami finanšu un tehniskie resursi iepirkuma līguma saistību izpildei.
4. Pakalpojuma izpildē piesaistīs apakšuzņēmēju/-us , nododot \_\_\_\_\_\_\_\_\_\_\_\_\_ darba daļu \_\_\_\_\_ *(norādīt procentus)* apmērā *(aizpilda, ja attiecināms, ja nav attiecināms norāda n/a)*.
5. Piesaistīs pakalpojuma izpildē personu , uz kuras spējām balstās *(aizpilda, ja attiecināms, ja nav attiecināms norāda n/a)*.
6. Informācija par pretendentu vai personu, kura pārstāv personu apvienību iepirkuma procedūrā:
   1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
  5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  8. Informācija par to, vai piedāvājumu iesniegušā pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona**  *(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums**  *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro*  **(atbilst/neatbilst)** | **Vidējais uzņēmums**  *ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro*  **(atbilst/neatbilst)** |
| **<>** | **<>** | **<>** |

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkuma procedūrā: .*
  + *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkuma procedūrai iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Vārds, uzvārds, paraksts: \_\_\_\_\_\_\_\_\_\_\_\_\_\_\_\_\_\_\_

Pieteikums sagatavots un parakstīts: \_\_\_\_\_\_\_\_, 201\_\_

2.pielikums

Nolikumam ID Nr. RTU 2018/123

**TEHNISKĀ SPECIFIKĀCIJA – TEHNISKAIS PIEDĀVĀJUMS**

(Pasūtītāja Tehniskās specifikācija, Pretendenta Tehniskais piedāvājums)

Iepirkumam „Laboratorijas mēbeļu iegāde”, ID Nr.: RTU 2018/123

|  |  |  |  |
| --- | --- | --- | --- |
| **Nr.p.k.** | **Tehniskā specifikācija** | | **Tehniskais piedāvājums**  **(Pretendentam jānorāda preces nosaukums, ražotājs, modelis, kataloga Nr., tehniskais apraksts)\***  **Ja pretendents ir preces ražotājs, tas jānorāda piedāvājumā** |
| **Pasūtītāja izvirzītās tehniskās prasības** | **Daudzums** |
| 1. | **Laboratorijas velkmes skapis**  Laboratorijas velkmes skapja izmērs: 1500x900 (+/- 100) x2400 (+/-100) mm.  Velkmes skapja darba virsma sintētisko sveķu materiāls (kokskaidu plātne nedrīkst tikt pielietota), virsmas biezums vismaz 19 mm, testēta, saskaņā ar standartu EN 438-4 “High-pressure decorative laminates (HPL) - Sheets based on thermosetting resins (usually called laminates) - Part 4: Classification and specifications for compact laminates of thickness 2 mm and greater” vai ekvivalents.  Darba virsma ir gluda, gaiši pelēkā tonī.  Malas un stūri noapaļoti.  Darba virsma bez porām un augstu ķīmisko izturību. Izturīga pret sekojošām ķimikālijām: hromskābe 60%, sālsskābe 37%, slāpekļskābe 20%, 30%, 70%, sērskābe 33%, 77%, 96%, fosforskābe 85%, etiķskābe 99%, fenols 90%, amonija hidroksīds 28%, nātrija hidroksīds 10%, 20%, 40%, amonija hidroksīds 28%, krezols, dimetilformamīds, formaldehīds 37%, furfurols, ūdeņraža peroksīds 30%, amilacetāts, naftalēns, metilēnhlorīds, dioksāns, hloroforms, sudraba nitrāts un visizplatītākiem dezinfekcijas līdzekļiem.  Galda darba virsma pa visu perimetru  aprīkota ar apmali 6 mm +/-1mm, no tāda paša materiāla, kā darba virsma.  Apmale ar slīpu iekšējo malu.  Darba virsmas augstums 900 mm (+/- 50 mm);  Velkmes skapja konstrukcija izgatavota no augstas kvalitātes „H“ formas tērauda formas rāmja (profils 30x60 mm), kurš pārklāts ar ķīmiski izturīgu poliestera pulverkrāsu.  Pārklājuma biezums vismaz 80 μm. Krāsas tonis: gaiši pelēks;  Logs aprīkots ar tērauda trosēm un atsvariem, kas nodrošina loga pretsvara sistēmu, līdz ar to priekšējo logu iespējams novietot jebkurā augstuma pozīcijā. Atsvaru sistēma atrodas velkmes skapja aizmugurējā daļā un ir viegli pieejama.  Darba telpas aizmugurējā sienā atrodas servisa piekļuves durvis (durvju izmērs vismaz 300x300 mm), ar kuru palīdzību ir iespējams viegli piekļūt pie atsvariem un komunikācijām (ūdens, elektrība, utt.), kas atrodas velkmes skapja aizmugurējā daļā.  Priekšējais logs no vismaz 4 mm bieza rūdītā stikla.  Velkmes skapja darba telpas griestos atrodas sprādziena gadījumos spiedienu samazinošs vārsts.  Velkmes skapis aprīkots ar fluorescenta lampas apgaismojumu. Gaismeklis izvietots ārpus velkmes skapja darba telpas, norobežots no darba telpas ar gaismu caurlaidīgu paneli.  Velkmes skapis aprīkots ar laboratorijas aukstā ūdens maisītāju (materiāls – tērauds ar gaiši pelēku epoksīdsveķu pārklājumu, ūdens spiediena izturība – 10 Bar, atbilst DIN 12898 “Laboratory taps; outlet nozzles” vai ekvivalents.  Velkmes skapja aizmugurējā labajā daļā zem ūdens padeves maisītāja izvietota keramikas izlietne, ārējais izmērs ne mazāks kā 290x140x230 mm. Izlietne aprīkota ar polipropilēna caurulēm un sifonu.  Zem darba virsmas, priekšējā panelī uzstādītas 4 rozetes 220V, 16A, IP44 klase vai ekvivalents un ūdens plūsmas regulētājs.  Zemvelkmes skapis pilnā velkmes skapja garumā,  pievienots pie kopējās ventilācijas.  Skapju materiāls 19 mm (+/-1 mm) kokskaidu plātne, atbilst P2 klasei, pārklāta ar melamīnu, malas pārklātas ar 2 mm biezu ABS materiālu. ABS apmaļu un kokskaidu plātnes salaiduma vietu malām jābūt apstrādātām ar speciālu hermētiķi, kas nepieļauj ūdens, netīrumu un tvaiku iekļūšanu starp tām un kokskaidu plātnes uzbriešanu.  Durvis aprīkotas ar polipropilēna rokturiem un ar pulverkrāsu pārklātām eņģēm.  Velkmes skapja kājas regulējamas 40 mm robežās.  Ventilācijas izejas taisīta no polipropilēna.  **Velkmes skapis aprīkots ar ventilatoru:**   * kanāla ventilators; * iebūvēti termokontakti, saskaņā ar EN 60335-2-80 “Household and similar electrical appliances - Safety - Part 2-80: Particular requirements for fans” vai ekvivalents; * korpuss izgatavots no PP ar stiklašķiedru armētu * plastmasu; * ventilators ar IP44 klasi vai ekvivalents; * ventilatoru vajadzības gadījumā var aprīkot ar ātruma regulācijas slēdzi; * maksimālā transportējamā gaisa temperatūra 70o.   **Piegādātājam Preces piegādes brīdi jāiesniedz šādi kvalitātes atbilstības apliecinājumi (sertifikāti):**   * keramiskās izlietnes ražotāja ķīmiskās izturības testēšanas pārskatu; * ražotāja velkmes skapja sertifikāta atvasinājumu par atbilstību EN 14175 “Fume cupboards” vai ekvivalents; * ūdens izvadu ražotāja apstiprinājumu par atbilstību DIN 12898 “Laboratory taps; outlet nozzles” vai ekvivalents; * darba virsmas 24h ķīmiskās izturības testa atvasinājums. | 2 gab. |  |
| 2. | **Laboratorijas centrālais galds**  Laboratorijas centrālā galda izmērs: 3100 (+/-50) x1500 (+/-50) x900 mm.  Centrālā galda darba virsma sintētisko sveķu materiāls (kokskaidu plātne nedrīkst tikt pielietota), virsmas biezums vismaz 19 mm, testēta, saskaņā ar standartu EN 438-4 “High-pressure decorative laminates (HPL) - Sheets based on thermosetting resins (usually called laminates) - Part 4: Classification and specifications for compact laminates of thickness 2 mm and greater” vai ekvivalents.  Darba virsma ir gluda, gaiši pelēkā tonī.  Malas un stūri noapaļoti.  Darba virsma bez porām un augstu ķīmisko izturību. Izturīga pret sekojošām ķimikālijām: hromskābe 60%, sālsskābe 37%, slāpekļskābe 20%, 30%, 70%, sērskābe 33%, 77%, 96%, fosforskābe 85%, etiķskābe 99%, fenols 90%, amonija hidroksīds 28%, nātrija hidroksīds 10%, 20%, 40%, amonija hidroksīds 28%, krezols, dimetilformamīds, formaldehīds 37%, furfurols, ūdeņraža peroksīds 30%, amilacetāts, naftalēns, metilēnhlorīds, dioksāns, hloroforms, sudraba nitrāts un vis izplatītākiem dezinfekcijas līdzekļiem.  Galda darba virsma pa visu perimetru  aprīkota ar apmali 6 mm +/-1 mm, no tāda paša materiāla, kā darba virsma.  Apmale ar slīpu iekšējo malu.  Centrālā galda metāla „H“ formas rāmis izgatavots no augstas kvalitātes 30x60x2 mm tērauda profila, kurš pārklāts ar ķīmiski izturīgu poliestera pulverkrāsas pārklājumu, pārklājuma biezums vismaz 80 μm.  Krāsas tonis: gaiši pelēks.  Rāmja kāju augstums ir regulējams 40 mm robežās.  Centrālā galda nesošais rāmis sastāv no H-tipa kājām, savienojošajiem elementiem un darba virsmas nesošajiem rāmjiem, kas savā starpā savienoti ar bultskrūvēm.  Rāmju elementi metināti, metinājuma vietas slīpētas, apstrādātas, gludas. Visas no četrstūra profila caurulēm izgatavotās nesošā rāmja detaļas ir noslēgtas. Katrā galda pusē atrodas četri zemgaldu skapīšu bloki (kopā astoņi).  Divi zemgaldu skapīšu bloki aprīkotai ar četrām atvilktnēm un otri divi aprīkoti ar durtiņām un plauktu, ar augstuma regulācijas iespēju. Skapīšu bloku korpusa materiāls vismaz 19 mm bieza kokskaidu plātne, atbilst P2 klasei vai ekvivalents, pārklāta ar melamīnu, malas pārklātas ar 2 mm biezu ABS materiālu. ABS apmaļu un kokskaidu plātnes salaiduma vietu malām jābūt apstrādātām ar speciālu hermētiķi, kas nepieļauj ūdens, netīrumu un tvaiku iekļūšanu starp tām un kokskaidu plātnes uzbriešanu.  Atvilktnes un durvis aprīkotas ar polipropilēna rokturiem.  Atvilktnēm un durvju eņģēm jābūt aprīkotām ar lēnās aizvēršanas mehānismu.  Uz darba virsmas izvietotas 2 komunikāciju kolonnas, katras kolonnas garums 1500 mm (+/-50 mm) un katra no tām aprīkota ar diviem plauktiem. Komunikāciju kolonnu konstrukciju augstums vismaz 855 mm.  Katra komunikāciju kolonna aprīkota ar 2 dubultajām rozetēm (220V, 16A, IP44 klase vai ekvivalents) no katras puses (kopā 8 dubultās rozetes).  Augšējais plaukts ar augstuma regulācijas iespēju atsevišķi katrai pusei, regulācijas solis ne vairāk par 40 mm.  Komunikāciju kolonna balstās uz metāla kājām, kuras taisītas no augstas kvalitātes 30x60x2 mm tērauda profila, kurš pārklāts ar ķīmiski izturīgu poliestera pulverkrāsas pārklājumu, pārklājuma biezums vismaz 80 μm. Krāsas tonis: gaiši pelēks.  Komunikāciju kolonnas un plauktu materiāls vismaz 19 mm bieza kokskaidu plātne, atbilst P2 klasei, pārklāta ar melamīnu, malas pārklātas ar 2 mm biezu ABS materiālu. ABS apmaļu un kokskaidu plātnes salaiduma vietu malām jābūt apstrādātām ar speciālu hermētiķi, kas nepieļauj ūdens, netīrumu un tvaiku iekļūšanu starp tām un kokskaidu plātnes uzbriešanu.  **Piegādātājam Preces piegādes brīdi jāiesniedz šādi kvalitātes atbilstības apliecinājumi (sertifikāti):**   * ražotāja sertifikāts par atbilstību standartiem: EN 13150 “Workbenches for laboratories – Dimensions, Safety requirements and test methods.” vai ekvivalents, EN 14727 “Laboratory furniture - Storage units for laboratories - Requirements and test methods” vai ekvivalents un EN 14056 “Laboratory furniture - Recommendations for design and installation” vai ekvivalents. * darba virsmas 24 h ķīmiskās izturības testa atvasinājums. | 1 gab. |  |
| 3. | **Laboratorijas izlietnes modulis**  Laboratorijas izlietnes moduļa izmērs: 850x750x900 mm  Darba virsma sintētisko sveķu materiāls (kokskaidu plātne nedrīkst tikt pielietota), virsmas biezums vismaz 19 mm, testēta, saskaņā ar standartu EN 438-4 “High-pressure decorative laminates (HPL) - Sheets based on thermosetting resins (usually called laminates) - Part 4: Classification and specifications for compact laminates of thickness 2 mm and greater” vai ekvivalents.  Darba virsma ir gluda, gaiši pelēkā tonī.  Malas un stūri noapaļoti.  Darba virsma bez porām un augstu ķīmisko izturību. Izturīga pret sekojošām ķimikālijām: hromskābe 60%, sālsskābe 37%, slāpekļskābe 20%, 30%, 70%, sērskābe 33%, 77%, 96%, fosforskābe 85%, etiķskābe 99%, fenols 90%, amonija hidroksīds 28%, nātrija hidroksīds 10%, 20%, 40%, amonija hidroksīds 28%, krezols, dimetilformamīds, formaldehīds 37%, furfurols, ūdeņraža peroksīds 30%, amilacetāts, naftalēns, metilēnhlorīds, dioksāns, hloroforms, sudraba nitrāts un vis izplatītākiem dezinfekcijas līdzekļiem.  Galda darba virsma pa visu perimetru  aprīkota ar apmali 6 mm +/-1 mm, no tāda paša materiāla, kā darba virsma. Apmale ar slīpu iekšējo malu.  Korpusa materiāls 18 mm kokskaidu plātne, kas pārklāta ar laboratorijai piemērota melamīna pārklājumu.  Izlietnes modulis ar cokolu un augstuma regulācijas iespēju.  Izlietnes modulis aprīkots ar aukstā, karstā ūdens maisītāju.  Ūdens maisītāja augstums 390 mm, augstums līdz izteces punktam 290 mm (materiāls – tērauds ar epoksīdsveķu pārklājumu gaiši pelēks), ūdens spiediena izturība 10 – bar.  Ūdens maisītāja cauruļu savienojuma uzgalis olīvu-tipa, atbilst DIN 12898 “Laboratory taps; outlet nozzles” vai ekvivalents.  Izlietne aprīkota ar koroziju un ķīmiju izturīgu laboratorijas polipropilēna izlietni, ārējais izmērs ne mazāks par 560x460x385 mm.  Izlietne ar iebūvētu pārplūdes atveri, komplektā ar vītņotu notekcauruli, izgatavota kā vienots gabals bez savienojumiem.  Malas un stūri noapaļoti.  Izlietne aprīkota ar polipropilēna sifonu un caurulēm.  Pie izlietnes uz darba virsmas kreisajā pusē izvietota acu drošības duša, aprīkota ar plūsmas kontroles mehānismu, kas absorbē bīstami lielu ūdens spiedienu. Saskaņā ar standartu DIN EN 15154 “Safety showers” vai ekvivalents plūsma tiek aktivizēta ar vienu roktura kustību un nodrošina drošu, nemainīgu ūdens plūsmu.  Acu aizsarg kausi taisīti no mīkstas, nealerģiskas gumijas un aprīkoti ar vākiem putekļu aizsardzībai.  Mīkstie acu aizsargi palīdz izvairīties no traumām un ļauj pareizā virzienā novadīt ūdens plūsmu.   * + Ūdens plūsma 6 l/min   + Vada garums 1500 mm   + Acu skalotnes diametrs vismaz 70 mm   + Augstums virs darba virsmas vismaz 280 mm   + Pamatnes diametrs vismaz 60mm   **Piegādātājam Preces piegādes brīdi jāiesniedz šādi kvalitātes atbilstības apliecinājumi (sertifikāti):**   * polipropilēna izlietnes ražotāja ķīmiskās izturības tabulu; * ūdens maisītāja ražotāja apstiprinājumu par atbilstību DIN 12898 “Laboratory taps; outlet nozzles” vai ekvivalents; * darba virsmas 24h ķīmiskās izturības testa atvasinājums. | 1 gab. |  |
| 4. | Preces piegāde: triju mēnešu laikā no līguma spēkā stāšanās dienas.  Garantijas termiņš: divi gadi.  Piegādātājs nodrošina mēbeļu uzstādīšanu un pieslēgšanu esošajām komunikācijām – ūdenim, kanalizācijai, elektropiegādei un ventilācijai.  Piegādes adrese: Pulka iela 3, Rīga, LV-1007. Piegādātājam Preces piegādes izmaksas jāietver kopējā cenā. | |  |

\* Pretendents nolikuma pielikumā Nr.2 ietver norādi uz ražotāja tīmekļvietni vai pievieno ražotāja dokumentus no kuriem Pasūtītājs var gūt nepārprotamu pārliecību par preces (parametru) atbilstību tehniskajā specifikācijā noteiktajām prasībām.

Preču piegādi un izkraušanu Piegādātājs veic Pasūtītāja telpās Pasūtītāja atbildīgās personas klātbūtnē.

Preču iepakojumam jābūt tādam, lai tiktu maksimāli samazināta iespēja sabojāt Preci tās transportēšanas laikā.

Precēm jābūt jaunām un iepriekš nelietotām. Piegādātājam jāgarantē, ka Preču piegādes brīdī Pasūtītājam tiks iesniegta dokumentācija, kas satur produkta raksturojumu, īpašības, lietošanas un uzglabāšanas noteikumus un pielietojumu.

Ja tehniskajā specifikācijā norādīts konkrēts Preces vai standarta nosaukums vai kāda cita norāde uz specifisku Preces izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem.

Ekvivalences skaidrojums precei - par ekvivalentu iepirkuma ietvaros piegādājamajai precei tiks uzskatīta prece, kura ir ekvivalenta pieprasītajai pēc to funkcionalitātes, tehniskajām iespējām. Piedāvātajai precei jābūt arī ekonomiski ekvivalentai attiecībā uz izmaksām, kas varētu rasties preces ieviešanas un lietošanas laikā. Funkcionalitāte tiek uzskatīta par ekvivalentu arī tad, ja piedāvātajai precei tā ir plašāka, nekā pieprasītajai (tomēr ietver pieprasītās preces funkcionalitāti pilnā apjomā).

Paraksttiesīgās personas vārds, uzvārds un paraksts: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

3.pielikums

Nolikumam ID Nr. RTU 2018/123

**FINANŠU PIEDĀVĀJUMS**

Iepirkumam „Laboratorijas mēbeļu iegāde”, ID Nr.: RTU 2018/123

|  |  |  |  |  |
| --- | --- | --- | --- | --- |
| **Nr.p.k.** | **Nosaukums** | **Daudzums** | **Finanšu piedāvājums EUR (bez PVN)** | |
| **Vienas vienības cena** | **Kopējā cena** |
| 1. | Laboratorijas velkmes skapis | 2 gab. |  |  |
| 2. | Laboratorijas centrālais galds | 1 gab. |  |  |
| 3. | Laboratorijas izlietnes modulis | 1 gab. |  |  |
| **Kopējā cena EUR (bez PVN)** | | | |  |

Apliecinām, ka finanšu piedāvājumā norādītajās cenās ir iekļautas visas izmaksas, kas saistītas ar tehniskajā specifikācijā noteikto Preces piegādi un uzstādīšanu, pieslēgšanu pie esošajām komunikācijām, arī visi nodokļi (izņemot PVN), visi materiāli un resursi, kas nepieciešami Preces piegādei, kā arī samaksa par jebkādu pretendenta pieļauto nepilnību vai kļūdu novēršanu Preces piegādes gaitā pēc Pasūtītāja pieprasījuma, ja ir konstatēti defekti vai trūkumi. Pretendents ir atbildīgs par visu nodokļu un nodevu nomaksu.

Paraksttiesīgās personas vārds, uzvārds un paraksts: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_

4.pielikums

Nolikumam ID Nr. RTU 2018/123

projekts

**IEPIRKUMA LĪGUMS Nr. \_\_\_\_\_\_\_\_\_**

Rīgā, 201\_.gada \_\_\_\_\_.\_\_\_\_\_\_\_\_\_\_\_\_\_

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš**, turpmāk – Pasūtītājs, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_, turpmāk – Piegādātājs, no otras puses,

abi kopā saukti - Puses, bet katrs atsevišķi saukts arī kā - Puse, pamatojoties uz iepirkuma „Laboratorijas mēbeļu iegāde” (iepirkumu identifikācijas Nr. RTU 2018/123) rezultātiem, bez maldības, viltus un spaidiem noslēdz šādu līgumu ar pielikumiem (turpmāk – Līgums), par turpmāk minēto:

1. **Definīcijas**
   1. **Akts -** pieņemšanas-nodošanas akts, kas apliecina, ka Prece ir piegādāta saskaņā ar Līguma noteikumiem vai tiek konstatēti Defekti.
   2. **Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, tehniskai specifikācijai, tehniskajam piedāvājumam vai Līgumam.
   3. **Iepirkums** - Publisko iepirkumu likuma 9.panta kārtībā organizēts iepirkums „Laboratorijas mēbeļu iegāde”, iepirkumu identifikācijas Nr. RTU 2018/123.
   4. **Līgums –** šis līgums ar visiem tā pielikumiem, iespējamajiem papildinājumiem un grozījumiem.
   5. **Līgumcena –** maksimāli iespējamā maksa par Preces Piegādi Līgumā noteiktajā kārtībā un apmērā.
   6. **Nolikums** – Iepirkuma nolikums ar visiem tā pielikumiem.
   7. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preces Piegādi Līgumā noteiktajā kārtībā.
   8. **Pārstāvis -** Pasūtītāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
   9. **Piegāde** - Preces piegāde, uzstādīšana un pieslēgšana esošajām komunikācijām – ūdenim, kanalizācijai, elektropiegādei un ventilācijai, saskaņā ar Līguma noteikumiem.
   10. **Prece** – \_\_\_\_\_\_\_\_\_\_ (Līguma 1.pielikums), par kuru saskaņā nolikumu, tehnisko specifikāciju un Piegādātāja iesniegto piedāvājumu tiek slēgts Līgums.
   11. **PVN –** pievienotās vērtības nodoklis.
   12. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē (pēc nepieciešamības), ietvers arī vīriešu dzimti un otrādi.
2. **Līguma priekšmets**
   1. Pasūtītājs pasūta, bet Piegādātājs par Līgumā minēto samaksu piegādā Preci un nodrošina Preces uzstādīšanu un pieslēgšanu esošajām komunikācijām Pasūtītāja noteiktajā piegādes vietā. Pasūtītājs apņemas pirkt, saņemt, un apmaksāt Preci Līgumā noteiktajā termiņā, kartībā un apmērā.
   2. Prece tiek piegādāta, uzstādīta un pieslēgta pie komunikācijām atbilstoši Pasūtītāja tehniskajai specifikācijai un Piegādātāja iesniegtam tehniskajam piedāvājumam (1.pielikums “Tehniskā specifikācija – Tehniskais piedāvājums”), Līguma noteikumiem un Latvijas Republikas spēkā esošajiem normatīvajiem aktiem.
   3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jauna, nelietota Prece orģināliepakojumā.
3. **Līgumcena un norēķinu kārtība**
   1. Līgumcena par Preces Piegādi bez PVN – **\_\_\_\_\_\_\_\_\_\_\_** EUR.
   2. Papildus līgumcenai Pasūtītājs maksā Piegādātājam PVN normatīvajos aktos noteiktajā kārtībā un apmērā.
   3. Līguma 3.1.punktā minētajā līgumcenā iekļauti visi Piegādātāja izdevumi un izmaksas, kas attiecināmi uz Līguma norādītās Preces piegādi, uzstādīšanu un pieslēgšanu esošajām komunikācijām, kā arī visi izdevumi un izmaksas, kas Piegādātājam radīsies izpildot saistības saskaņā ar Līgumu.
   4. Piegādātāja iesniegtajā piedāvājumā iekļautās cenas ir nemainīgas visā Līguma darbības laikā.
   5. Pasūtītājs apmaksu par pieņemto Preci veic 30 dienu laikā pēc abpusēji parakstīta pieņemšanas – nodošanas akta un pavadzīmes saņemšanas, pārskaitot naudas summu uz Piegādātāja norādīto norēķinu kontu.
   6. Pasūtītājs apmaksu veic bezskaidras naudas norēķinu veidā par Preci, kas atbilst Līguma nosacījumiem.
   7. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
   8. Piegādātājs, sagatavojot pavadzīmi, tajā iekļauj informāciju par preci, to apjomu, vienību cenu, kopējo cenu, **pilnu iepirkuma nosaukumu un identifikācijas numuru, Līguma datumu un numuru**. Ja Piegādātājs nav iekļāvis šajā Līguma punktā noteikto informāciju pavadzīmē, Pasūtītājam ir tiesības prasīt Piegādātājam veikt atbilstošas korekcijas pavadzīmē un līdz brīdim, kamēr Piegādātājs nav novērsis nepilnības, – neapmaksāt Piegādātājam pienākošo summu.
4. **Preces piegādes noteikumi un termiņi**
   1. Piegādātājs Preces piegādi, uzstādīšanu un pieslēgšanu komunikācijām veic triju mēnešu laikā no Līguma spēkā stāšanās dienas.
   2. Piegādātājs Preces piegādi veic uz Pulka ielā 3, Rīgā, LV-1007.
   3. Preces apjoms, kurš Piegādātājam jāpiegādā Līguma ietvaros ir noteikts Līguma 1.pielikumā.
   4. Piegādātājs apņemas segt visas ar Preces piegādi saistītas izmaksas.
   5. Piegādātājam ir pienākums saskaņot ar Pasūtītāju Preces piegādes, uzstādīšanas un pieslēgšanas laiku.
   6. Piegādātājs savlaicīgi informē Pasūtītāju par iespējamo Preces piegādes aizkavēšanos pēc tam, kad par to ir saņemta informācija, un saskaņo ar Pasūtītāja pilnvaroto pārstāvi citu piegādes laiku.
   7. Par Preces piegādes brīdi uzskatāms datums, kurā Pasūtītāja un Piegādātāja pārstāvji ir parakstījuši pavadzīmi par Preces saņemšanu un Pasūtītājs faktiski saņēmis Preci.
   8. Īpašuma tiesības uz piegādātajām Precēm pāriet Pasūtītājam pēc atbilstošā Pasūtījuma pavadzīmes nomaksas brīža. Preces nejauša bojājuma vai bojāejas risks pāriet uz Pasūtītāju no pavadzīmes parakstīšanas un Preces faktiskās saņemšanas brīža.
5. **Preces pieņemšanas kārtība**
   1. Piegādātājs Preces Pasūtītājam nodod kopā ar Līguma 1.pielikumā noteikto dokumentāciju un dokumentāciju, kas satur Preces raksturojumu, īpašības un lietošanas noteikumus/instrukciju (ja pieejama). Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. Kopā ar Pavadzīmi Piegādātājs iesniedz Pasūtītājam no savas puses parakstītu Aktu par Preces piegādi.
   2. Pasūtītājs Preces, piegādes, uzstādīšanas un pieslēgšanas pie komunikācijām atbilstību Līguma noteikumiem pārbauda 10 dienu laikā pēc Preces nodošanas un attiecīga Akta no Piegādātāja saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes, vai uzstādīšanas, pieslēgšanas kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā Defekti netiek konstatēti Pasūtītājs paraksta Aktu.
   3. Pasūtītājs, parakstot Aktu, atzīst, ka Prece ir Piegādāta atbilstoši Līguma noteikumiem.
   4. Ja Pasūtītājs, pieņemot Preci vai piegādes, uzstādīšanas, vai pieslēgšanas pie komunikācijām atbilstību, konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
   5. Piegādātājs uz sava rēķina apmaina Preci, ja ir konstatēts(-i) Defekts(-i). Apmainītā Prece jāpiegādā Pasūtītājam Pušu saskaņotā termiņā, bet, ja Puses nespēj vienoties, ne vēlāk kā piecu darbdienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
   6. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
   7. Gadījumā, ja Pasūtītājs atkārtoti konstatē Preces Defektus vai tie netiek novērsti Līgumā noteiktajā kārtībā, Pasūtītājam ir tiesības, iepriekš rakstiski brīdinot Piegādātāju, izbeigt Līgumu.
6. **Pasūtītāja tiesības un pienākumi**
   1. Pasūtītājs apņemas veikt maksājumu par Preci Līgumā noteiktajā termiņā un apmērā.
   2. Pasūtītājam ir tiesības pieprasīt un ne vēlāk kā triju darbdienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt piegādi, uzstādīšanu vai pieslēgšanu.
   3. Pasūtītājam ir pienākums parakstīt Aktu, ja Prece ir piegādāta atbilstošā kvalitātē, saskaņā ar Līguma noteikumiem.
7. **Piegādātāja tiesības un pienākumi**
8. Piegādātājam Preču piegāde jāveic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu. Iepirkuma līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.
9. Piegādātājam ir pienākums triju darbdienu laikā pēc Pasūtītāja pieprasījuma saņemšanas rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
10. Piegādājot Preci, Piegādātājam ir jāievēro Līguma noteikumi un Pasūtītāja pārstāvja tiešie norādījumi un prasības.
11. Piegādātājs garantē piegādātās Preces atbilstību tehniskajai specifikācijai, garantē Preces kvalitāti no Preces pieņemšanas brīža.
12. **Preces garantijas nosacījumi**
13. Piegādātājs apliecina, ka Līguma izpildē tam ir saistoši nolikuma noteikumi attiecībā uz Preces piegādi un garantijas apkalpošanu Preces garantijas laikā.
14. Precēm to ekspluatācijas vietā garantijas laiks ir noteikts Līguma 1.pielikumā „Tehniskā specifikācija – Tehniskais piedāvājums”. Garantijas laiks stājas spēkā no Akta abpusējas parakstīšanas dienas.
15. Garantijas laikā Piegādātājam ir pienākums Preces Defektu gadījumā par saviem līdzekļiem veikt bojātās daļas nomaiņu vai remontu Pušu saskaņotā termiņā, bet, ja Puses nespēj vienoties, ne vēlāk kā 15 darbdienu laikā pēc Pasūtītāja Defektu Akta saņemšanas dienas.
16. Ja Pasūtītājs konstatē Preces Defektu vairāk nekā divas reizes, Pasūtītājam ir tiesības pieprasīt, lai Piegādātājs uz sava rēķina Pušu saskaņotā termiņā, bet, ja Puses nespēj vienoties, ne vēlāk kā 30 darbdienu laikā no Defekta pieteikuma saņemšanas dienas, nomainītu attiecīgo Preci, Preces daļu pret jaunu.
17. Defektus var pieteikt pa tālruni \_\_\_\_\_\_\_\_ darba dienās no plkst. 9:00 līdz 18:00 vai pa e-pastu: [\_\_\_\_\_\_\_\_\_](mailto:sparepart@kuka.se). Ja Defekta pieteikums iesniegts pēc plkst. 18:00, uzskatāmi par iesniegtiem nākamajā darbdienā plkst. 9:00.
18. **Pušu atbildība**
    1. Par katru nokavēto Preces Piegādes, Defektu novēršanas dienu, garantijas laikā Defektu novēršanas dienu, Piegādātājs maksā Pasūtītājam līgumsodu 0,5% apmērā no kopējās līgumcenas, bet ne vairāk par 10% no kopējās līgumcenas.
    2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% apmērā no laikā nesamaksātās summas par katru nokavēto maksājuma dienu, bet ne vairāk par 10% no laikā nesamaksātās summas.
    3. Līgumsoda samaksa neatbrīvo Puses no to saistību pilnīgas izpildes.
    4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
    5. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
19. **Konfidencialitāte**
    1. Puses apņemas ievērot konfidencialitāti savstarpējās attiecībās, tajā skaitā:
       1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
       2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
       3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
    2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    3. Līguma nodaļas noteikumiem nav laika ierobežojuma un uz to neattiecas Līguma darbības termiņš.
20. **Nepārvarama vara** (*Force Majeure*)
    1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas (*Force Majeure*) iestāšanās rezultātā pēc Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst.
    2. Pie *Force Majeure* pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
    3. Par nepārvaramas varas apstākli nevar tikt atzīts Piegādātāja saistību neizpilde, vai nesavlaicīga izpilde.
    4. Pusei, kura nokļuva *Force Majeure* apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
    5. Ar rakstisko vienošanos Puses apliecinās, vai šādi *Force Majeure* apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Līguma. Līgumsaistību turpināšanas gadījumā Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
    6. Ja Līguma 11.2.punktā minēto apstākļu dēļ saistības nav iespējams izpildīt ilgāk par 30 dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatdod otram tas, ko tās izpildījis vai par izpildīto jāatlīdzina.
    7. Puses ir atbrīvoti no atbildības par Līguma noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puse nevarēja paredzēt un novērst.
21. **Pušu pārstāvji**
    1. No Pasūtītāja puses par Līguma saistību izpildes kontroli atbildīgā persona: \_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_, e-pasts: \_\_\_\_\_\_\_\_\_ (turpmāk – “Pasūtītāja pārstāvis”), kuram ir noteikti šādi pienākumi:
       1. kontrolēt Līguma saistību izpildi un saskaņot Preces Piegādes laiku;
       2. pārbaudīt Preces, Piegādes atbilstību Līgumam;
       3. pārbaudīt un parakstīt Piegādātāja iesniegto Pavadzīmi;
       4. pārbaudīt un parakstīt pieņemšanas – nodošanas aktu;
       5. parakstīt aktu (defektu aktu).
    2. Piegādātāja atbildīgā persona par Līguma izpildi: \_\_\_\_\_\_\_\_\_\_, tālrunis: \_\_\_\_\_\_\_, e-pasts: \_\_\_\_\_\_\_\_.
22. **Līguma darbības termiņš un tā grozīšanas, papildināšanas un izbeigšanas kārtība**
    1. Līgums stājas spēkā tā parakstīšanas dienā un ir spēkā līdz saistību pilnīgai izpildei, izņemot gadījumus, kad Līgums tiek izbeigts saskaņā ar Līguma nosacījumiem.
    2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir veikti ievērojot Publisko iepirkumu likuma 61.pantu.
    3. Puses ir tiesīgas izbeigt Līgumu pirms termiņa, tikai savstarpēji rakstiski vienojoties.
    4. Pasūtītājam un Piegādātājam ir tiesības vienpusēji izbeigt Līgumu pirms termiņa, brīdinot par to otro Pusi 15 darbdienas pirms izbeigšanas.
    5. Pasūtītājs ir tiesīgs vienpusēji atkāpties no Līguma pirms termiņa, ja:
       1. ir stājies spēkā tiesas spriedums par Piegādātāja atzīšanu par maksātnespējīgu vai tiesa ir pieņēmusi lēmumu par Piegādātāja maksātnespējas procesa ierosināšanu;
       2. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
       3. Piegādātājs kavē Preces piegādi vai Defektu novēršanu ilgāk par 10 dienām;
       4. pēc Līguma noslēgšanas atklājas, ka, iesniedzot piedāvājumu, Piegādātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;
       5. Piegādātājs nepilda saistības atbilstoši Līguma nosacījumiem;
       6. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
       7. Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
    6. Līguma 13.5.punktā noteiktajos gadījumos Līgums ir uzskatāms par izbeigtu 7. dienā pēc attiecīga Pasūtītāja rakstveida paziņojuma nosūtīšanas Piegādātājam.
    7. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
    8. Jebkurā Līguma izbeigšanas gadījumā Pasūtītājs apņemas 30 dienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
    9. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
23. **Nobeiguma nosacījumi**
    1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
    2. Pusēm ir jāinformē vienai otra piecu darbdienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
    3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 30 dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām.
    4. Līgums sagatavots latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
    5. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
    6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
    7. Līgumam pievienoti šādi pielikumi: 1.pielikums “Tehniskā specifikācija – Tehniskais piedāvājums” (Pasūtītāja tehniskā specifikācija, Piegādātāja tehniskais piedāvājums), 2.pielikums “Finanšu piedāvājums”.

**Pušu rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |